smcproject/ml-wiki-sentences huggingface dataset:
സറ്റ്സുക്കി, മേ എന്നീ രണ്ട് ചെറി പെൺകുട്ടികളുടേയും, അച്ഛനായ പ്രൊഫസറിന്റേയും, ജീവിതത്തിലൂടെയുള്ള രസകരമായ സംഭവചേതങ്ങളും, ജപ്പാൻ പ്രാചീന വിശ്വാസമായ  പോസ്റ്റ്വാറിലെ മരങ്ങളിലെ കൂട്ടുകാരായ ജീവചൈതന്യങ്ങളെക്കുറിച്ചുമുള്ളതാണ് സിനിമയുടെ സാരം.
കൂടാതെ, അനിമെ ഗ്രാന്റ് പ്രിക്സ് പ്രൈസ് 1988-ലെ മികച്ച അനിമേഷൻ സിനിമ എന്നതിൽ ,മെയിനിച്ചി ഫിലിം അവാർഡ്,  കിനെമ ജുൻപോ അവാർഡ് എന്നിവയും ലഭിച്ചു.
അതേ വർഷം തന്നെ  ബ്ലു റിബ്ബൺ അവാർഡ്സിൽ സ്പെഷ്യൽ അവാർഡും ലഭിച്ചു.
കഥയിലെ പ്രധാന കഥാപാത്രമായ ടോട്ടോറോ വളരെ വേഗത്തിൽ തന്നെ ഒരു പൊതു വ്യക്തിത്വമായി മാറി.
2010-ലെ എമ്പയർ മാഗസിനിന്റെ ലോകത്തിലെ നൂറ് മികച്ചസിനിമകളുടെ ലിസ്റ്റിൽ 41-മത് സ്ഥാനം നേടി.
കൂടാതെ ടോട്ടോറോ 50 മികച്ച അനിമേറ്റഡ് കഥാപാത്രങ്ങളിൽ 18-ാമത് സ്ഥാനവും നേടി.
ടോട്ടോറോ എന്ന കഥാപാത്രത്തെ സ്റ്റുഡിയോ ഗിബ്ലി സിനിമയുടെ രൂപത്തിലും, വീഡിയോ ഗെയിമിന്റെ രൂപത്തിലും അവതരിപ്പിച്ചു.
അതുകൊണ്ടുതന്നെ ജാപ്പനീസ് അനിമേഷൻ സിനിമകളിലെ എക്കാലത്തേയും, മികച്ച കഥാപാത്രാമായി ടോട്ടോറോ മാറിക്കൊണ്ടിരുന്നു.
1958 ജപ്പാനിൽ യൂണിവേഴ്സിറ്റി പ്രൊഫസറായ ടറ്റ്സുവോ കുസാക്കാബേ തന്റെ രണ്ട് പെൺമക്കളായ സറ്റ്സുക്കിയോടൊപ്പവും, മേയോടൊപ്പവും അവരുടെ രോഗബാധിതയായി കിടക്കുന്ന അമ്മയായ യസൂക്കോ ചികിത്സയിലായിരിക്കുന്ന ആശുപത്രിയിൽ നിന്ന് അധികം അകലെയല്ലാത്ത ഒരു പുതിയ വീട്ടിലേക്ക് താമസം മാറ്റുകയാണ്.
അവിടെ സറ്റ്സുക്കിയും, മേയും, ചെറിയ കറുത്ത വൃത്താകൃതിയിലുള്ള സുസുവാറ്റാരി എന്ന പേരുള്ള കുറച്ച് ജീവികളെ കാണുകയാണ്.
അവയെല്ലാം വെളിച്ചത്തിൽ നിന്ന് ഇരുട്ടിലേക്ക് പോകുന്ന പൊടികണികകളായിരുന്നു.
സറ്റ്സുക്കിയുടേയും, മേയുടേയും, വീട്( ja:サツキとメイの家 ) എക്സ്പോ 2005- ലെ ദൃശ്യം സറ്റ്സുക്കിയുടേയും, മേയുടേയും, വീടിന്റെ അടുത്തുള്ള കാഴ്ച
ഒരുദിവസം മേയ് നീളൻ ചെവിയുള്ള രണ്ട് മുയലുകളെ കാണുകയും, അതിനെ തേടി പോകുയും ചെയ്യുന്നു.
ആ മുയലുകൾ മേയെ എത്തിച്ചത് വലിയ കർപ്പൂര മരത്തിലേക്കാണ്.
അവിടെ വച്ച് മേയ് വളരെവലിപ്പമുള്ള നീളൻ ചെവികളുമുള്ള മറ്റൊരു മുയലിനെ കാണുന്നത്.
ടോട്ടോറോ എന്ന വിളിക്കുമ്പോഴൊക്കെ മുരളുന്നതുകൊണ്ട് മേയ് ഈ മുയലിന് ടോട്ടോറോ എന്നുതന്നെ പേര് വച്ചു.
അതിനുശേഷം സറ്റ്സുക്കിയും ടോട്ടോറോയെ കാണുന്നു.
മരങ്ങളുടെ ജീവചൈതന്യങ്ങളെന്നാണ് ഇവയെ ജപ്പാൻ ചരിത്രം കുറിക്കുന്ന്.
രാത്രികാലങ്ങളിൽ ചന്ദ്രനെനോക്കി മണിമുഴക്കുന്നത് ടോട്ടോറോയും കൂട്ടുകാരമാണ്.
പരിചയപ്പെടലിനുശേഷം ടോട്ടോറോയും, സറ്റ്സുക്കിയും, മേയും നടത്തുന്ന രസകരമായ സംഭവങ്ങളാണ് മുന്നോട്ട്..
കാസ്റ്റ് Character name Japanese voice actor English voice actor
(Tokuma/Streamline/ Fox /50th Street Films, 1988/1993) English voice actor
(Disney, 2005) Satsuki Kusakabe ( 草壁 サツキ , Kusakabe Satsuki ) Noriko Hidaka Lisa Michelson Dakota Fanning Mei Kusakabe ( 草壁 メイ , Kusakabe Mei ) Chika Sakamoto Cheryl Chase Elle Fanning Tatsuo Kusakabe ( 草壁 タツオ , Kusakabe Tatsuo ) (father) Shigesato Itoi Greg Snegoff Tim Daly Yasuko Kusakabe ( 草壁 靖子 , Kusakabe Yasuko ) (mother) Sumi Shimamoto Alexandra Kenworthy Lea Salonga Totoro ( トトロ ) Hitoshi Takagi Unknown Frank Welker Kanta Ogaki ( 大垣 勘太 , Ōgaki Kanta ) (a local boy) Toshiyuki Amagasa Kenneth Hartman Paul Butcher Nanny / Granny (Kanta's grandmother) Tanie Kitabayashi Natalie Core Pat Carroll Catbus ( ネコバス , Nekobasu ) Naoki Tatsuta Carl Macek Frank Welker Michiko Chie Kojiro Brianne Siddall Unknown Mrs. Ogaki (Kanta's mother) Hiroko Maruyama Melanie MacQueen Kath Soucie Mr. Ogaki (Kanta's father) Masashi Hirose Steve Kramer Unknown Old Farmer Unknown Peter Renaday Miss Hara (Satsuki's teacher) Machiko Washio Edie Mirman Tress MacNeille (uncredited) Kanta's Aunt Reiko Suzuki Russi Taylor Otoko Daiki Nakamura Kerrigan Mahan Unknown Ryouko Yuko Mizutani Lara Cody Bridget Hoffman Bus Attendant Unknown Kath Soucie Mailman Tomomichi Nishimura Doug Stone Unknown Notes References
മൈ ട്രീ ചാലഞ്ച് ഇംഗ്ലീഷ് വിലാസം https://ml.wikipedia.org/wiki/My_Tree_Challenge
ഒരു മരം നടുകയും മറ്റുള്ളവരെ അതു ചെയ്യാൻ വെല്ലുവിളിക്കുകയും ചെയ്യുന്ന ഒരു പരിപാടിയാണ് മൈ ട്രീ ചാലഞ്ച് (My Tree Challenge) .
ഐസ് ബക്കറ്റ് ചാലഞ്ച് എന്ന പരിപാടിയിൽ നിന്നും പ്രചോദനം ഉൾക്കൊണ്ട് പരിസ്ഥിതിസംരക്ഷണം ലക്ഷ്യമാക്കി കേരളത്തിൽ തുടങ്ങിയ ഈ പരിപാടി ഉദ്ഘാടനം ചെയ്തത് മമ്മൂട്ടിയാണ് .
ഈസിസോഫ്റ്റ് ടെക്നോളജീസ് എന്ന കമ്പനിയുടെ ഉടമയായ അബ്ദുൾ മനഫും ഇംതിയാസ് കദീർ എന്ന യാത്രാഫോട്ടോഗ്രാഫറുമൊത്ത് മമ്മൂട്ടിയാണ് ഈ പരിപാടിക്ക് തുടക്കമിട്ടത്.
വനവൽക്കരണത്തിന്റെ പ്രാധാന്യം എടുത്തുകാട്ടി ഇംതിയാസ് കദീർ എന്ന യാത്രാഫോട്ടോഗ്രാഫർ ഷേഡ്‌സ് ഒഫ് ലൈഫ് എന്നൊരു പ്രസ്ഥാനത്തിനും തുടക്കമിട്ടിരുന്നു.
2014 ആഗസ്ത് 30 -ന് ആദ്യ മരം നട്ട മമ്മൂട്ടി ഷാരൂക് ഖാനെയും വിജയിനെയും സൂര്യയെയും മരം നടാൻ വെല്ലുവിളിച്ചു.
പങ്കെടുത്തവരിൽ പ്രമുഖർ മമ്മൂട്ടി സൂര്യ വിജയ് ബിപാഷ ബസു ഫഹദ് ഫാസിൽ ശ്വേതാ മേനോൻ വിനീത് ശ്രീനിവാസൻ നിവിൻ പോളി അജു വർഗീസ് ആഷിക് അബു റിമ കല്ലിങ്കൽ രഞിനി ഹരിദാസ് സണ്ണി വെയ്ൻ രഞിത് ശങ്കർ അൽഫോൻസ് പുത്രൻ ജൂഡ്‌സ് ആന്റണി ജോസഫ് സുദീപ് മഹേഷ് ബാബു കൊച്ചൗസേപ്പ് ചിറ്റിലപ്പള്ളി അവലംബം
മൈ ഡിയർ മുത്തച്ഛൻ
ശ്രീനിവാസൻ എഴുതി സത്യൻ അന്തിക്കാട് സംവിധാനം ചെയ്ത് 1992-ൽ പുറത്തിറങ്ങിയ മലയാളചലച്ചിത്രമാണ് മൈ ഡിയർ മുത്തച്ഛൻ.
തിലകൻ , മധുരിമ നാർള,  ബേബി ജോമോൾ, ബേബി രഞ്ജു, മാസ്റ്റർ തരുൺ, മുരളി , ശ്രീനിവാസൻ, ഇന്നസെന്റ് , ഉർവ്വശി , കെപിഎസി ലളിത , ജയറാം , ഫിലോമിന എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു.
ജോയ് തോമസ് ആണ് ഈ ചിത്രത്തിന്റെ നിർമാതാവ്.
മാതാപിതാക്കളെ നഷ്ടപ്പെട്ട മീരയും 3 ഇളയ സഹോദരങ്ങളും ഒറ്റപ്പെടുന്നു.
സമ്പന്നരായ ഇവരെ ചൂഷണം ചെയ്യാൻ ബന്ധുക്കളും സുഹൃത്തുക്കളും ഇവർക്കൊപ്പം ഇവരുടെ വീട്ടിൽ ജീവിക്കാൻ തുടങ്ങുന്നു.
ഈ ദുസ്സഹമായ സാഹചര്യത്തിൽ നിന്നും രക്ഷപ്പെടാൻ അവർ ഒരാളെ തങ്ങളുടെ മുത്തച്ഛനായി ജീവിക്കാൻ ഏർപ്പാടാക്കുന്നു.
മുത്തച്ഛനായി വരുന്ന ഈ വ്യക്തി അവരുടെ പ്രശ്നങ്ങൾ പരിഹരിക്കുന്നതും മീരയുടെ മാതാപിതാക്കളുടെ മരണത്തിന് പിന്നിലെ രഹസ്യം പുറത്തു കൊണ്ടുവരുന്നതുമാണ് കഥയുടെ കാതൽ.
ചിത്രത്തിൽ ബിച്ചു തിരുമലയും എഴുതി ജോൺസൻ ചിട്ടപ്പെടുത്തിയ 3 ഗാനങ്ങൾ ഉണ്ട്.
# തലക്കെട്ട് ഗായകൻ(കൾ) 1 "ചെപ്പടിക്കാരനല്ലാ" സി.ഒ.ആന്റോ , കെ.എസ്.ചിത്ര , മിൻമിനി , ജാൻസി 2 "രാത്രി തൻ കൈകളിൽ" കെ എസ് ചിത്ര , കോറസ് 3 "രണ്ടു പൂവിടൽ ചുണ്ടിൽ വിരിഞ്ഞു" കെ ജെ യേശുദാസ് അവലംബം
മേൽവിലാസം (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Melvilasam_(film)
2011 ൽ പുറത്തിറങ്ങിയ മലയാള ചലച്ചിത്രം ആണ് മേൽവിലാസം .
മാധവ് രാംദാസ് എന്ന നവാഗതൻ ആണ് സിനിമയുടെ  സംവിധായകൻ.
സ്വദേശ് ദീപക് എഴുതിയ കോർട്ട് മാർഷൽ എന്ന നാടകത്തെ ആസ്പദമാക്കി സൂര്യ കൃഷ്ണമൂർത്തി ആണ് തിരക്കഥ രചിച്ചത് .
പാർഥിപൻ ആണ് പട്ടാളക്കാരന്റെ വേഷത്തിൽ അഭിനയിക്കുന്നത്.
ക്യാപ്റ്റൻ  വികാസ് റോയി ആയി സുരേഷ് ഗോപിയും വിധി പറയുന്ന ജൂറിയുടെ പ്രധാനിയായി തലൈവാസൽ വിജയും അഭിനയിക്കുന്നു.
രാമചന്ദ്രൻ വെടിവെച്ചിട്ട് പരിക്കുകളോടെ രക്ഷപ്പെട്ട ക്യാപ്‌റ്റൻ ബി.ഡി. കപൂർ (കൃഷ്ണകുമാർ), രാമചന്ദ്രനെ എതിർക്കുന്ന മേജർ അജയ് പുരി (കക്ക രവി) ഡോക്‌ടർ ആയ ക്യാപ്റ്റൻ ഗുപ്ത (അശോകൻ) ചില ഓഫീസർമാരും കുറച്ചു പട്ടാളക്കാരും അമ്മു എന്നൊരു കുട്ടിയും.
ഇത്രയും പേരാണ് ഈ സിനിമയിലെ കഥാപാത്രങ്ങൾ.
അവലംബം ↑ {{ cite news }} : Check date values in: | accessdate= and | date= ( help ) പുറം കണ്ണികൾ ദ ഹിന്ദു പത്രത്തിൽ വന്ന നിരൂപണം ഐ.എം.ഡി.ബി.ടൈറ്റിൽ
വാശി ഇംഗ്ലീഷ് വിലാസം https://ml.wikipedia.org/wiki/Vashi
മഹാരാഷ്ട്രയിലെ നവി മുംബൈയിൽ സ്ഥിതിചെയ്യുന്ന ഒരു ഉപനഗരമാണ് വാശി .
സിറ്റി ആന്റ് ഇൻഡസ്ട്രിയൽ ഡെവലപ്പ്മെന്റ് കോർപ്പറേഷൻ (സിഡ്കോ) നവി മുംബൈയിൽ നിർമ്മിച്ച ആദ്യത്തെ കേന്ദ്രങ്ങളിലൊന്നാണ് ഇത്.
സെക്റ്ററുകൾ
വാശി 31 സെക്റ്ററുകളായി തിരിക്കപ്പെട്ടിരിക്കുന്നു.
പാർപ്പിടസമുച്ചയങ്ങൾ, മാളുകൾ, മാർക്കറ്റുകൾ എന്നിവ വിവിധ സെക്റ്ററുകളിലായി വിന്യസിക്കപ്പെട്ടിരിക്കുന്നു.
സെക്റ്റർ 30-ലാണ് വാശി റെയിൽവേ സ്റ്റേഷൻ സ്ഥിതി ചെയ്യുന്നത്.
പ്രമുഖ മാളുകളും പഞ്ചനക്ഷത്ര ഹോട്ടലുകളും ഇതേ സെക്റ്ററിൽ ഉണ്ട്.
ഇനോർബിറ്റ്, രഘുലീല ആർക്കേഡ്, സെന്റർ വൺ തുടങ്ങിയവയാണ് പ്രധാനപ്പെട്ട ഷോപ്പിംഗ് മാളുകൾ.
ഇന്ത്യയിലെ തന്നെ ഏറ്റവും വലിയ മാർക്കറ്റുകളിലൊന്നായ എ.പി.എം.സി. (അഗ്രികൾച്ചർ പ്രൊഡ്യൂസ് മാർക്കറ്റ് കമ്മിറ്റി ) മാർക്കറ്റ് സെക്റ്റർ 19-ലാണ്.
വാഷിംഗ്ടൺ, വിർജീനിയ
വാഷിംഗ്ടൺ , അമേരിക്കൻ ഐക്യനാടുകളിലെ വിർജീനിയയിൽ റാപ്പഹാന്നോക്ക് കൗണ്ടിയുടെ ആസ്ഥാനവും ഒരു പ്രധാന പട്ടണവുമാണ്.
1749 ജൂലൈയിൽ ജോർജ് വാഷിംഗ്ടൺ സ്വയം ഈ നഗരത്തിനുള്ള സ്ഥാനം സർവേ ചെയ്തിരുന്നു.
ഭാവിയിലെ ആദ്യ പ്രസിഡന്റിന്റെ പേരിൽ നാമകരണം ചെയ്യപ്പെട്ട വിവിധ സ്ഥലങ്ങളിൽ ആദ്യത്തേതായിരുന്നു ഇത്.
2000 ലെ സെൻസസ് പ്രകാരം 183 ആയിരുന്ന ഈ പട്ടണത്തിലെ ജനസംഖ്യ 2010 ലെ ജനസംഖ്യാ കണക്കെടുപ്പിൽ വെറും 135 പേരായി കുറഞ്ഞിരുന്നു.
വാഷിംഗ്ടൺ ഡി.സി.യ്ക്ക് സമീപത്തായി ഏകദേശം 70 മൈൽ (110 കിലോമീറ്റർ) വടക്ക് കിഴക്കായി സ്ഥിതി ചെയ്യുന്ന ഈ നഗരം ആശയക്കുഴപ്പം ഒഴിവാക്കാൻ ലിറ്റിൽ വാഷിങ്ടൺ എന്ന അപരനാമത്തിലറിയപ്പെടുന്നു.
വാഷിംഗ്ടൺ കൗണ്ടി
[[Category: മെയ്ൻ കൗണ്ടികൾ]] വാഷിംഗ്ടൺ കൗണ്ടി , അമേരിക്കൻ ഐക്യനാടുകളിലെ മെയ്ൻ സംസ്ഥാനത്ത് സ്ഥിതി ചെയ്യുന്ന ഒരു കൗണ്ടിയാണ്.
2010 ലെ സെൻസസ് പ്രകാരം, ജനസംഖ്യ 31,095 ആയിരുന്ന ഇത് മെയ്‌നിലെ ഏറ്റവും കുറഞ്ഞ ജനസംഖ്യയുള്ള മൂന്നാമത്തെ കൗണ്ടിയായി മാറി.
ഇതിന്റെ കൗണ്ടി സീറ്റ് മക്കിയാസ് ആണ്.
1789 ജൂൺ 25-നാണ് ഈ കൗണ്ടി സ്ഥാപിതമായത്.
കനേഡിയൻ പ്രവിശ്യയായ ന്യൂ ബ്രൺസ്വിക്കുമായി ഇത് അതിർത്തി പങ്കിടുന്നു.
അമേരിക്കൻ ഐക്യനാടുകളുടെ ഏറ്റവും കിഴക്കേ അറ്റം ഉൾപ്പെടുന്നതിനാൽ ഇതിനെ ചിലപ്പോൾ "സൺറൈസ് കൗണ്ടി" എന്ന് വിളിക്കാറുണ്ട്, കൂടാതെ 48 യു.എസ്. സംസ്ഥാനങ്ങളിൽ സൂര്യൻ ആദ്യം ഉദിക്കുന്നത് വാഷിംഗ്ടൺ കൗണ്ടിയിൽ ആണെന്നും അവകാശവാദങ്ങൾ ഉന്നയിക്കപ്പെട്ടിട്ടുണ്ട്.
പല ചെറിയ കടൽത്തീര സമൂഹങ്ങൾക്കും ചെറുകിട മത്സ്യബന്ധനാധിഷ്ഠിതമായ സമ്പദ്‌വ്യവസ്ഥയുണ്ട്.
കൗണ്ടിയുടെ തീരപ്രദേശത്ത് വിനോദസഞ്ചാരത്തിന് പ്രാധാന്യമുണ്ടെങ്കിലും സംസ്ഥാനത്തെ മറ്റിടങ്ങളിലെന്നപോലെ ഇതിന് പ്രാധാന്യമില്ല.
ജില്ലയുടെ സമ്പദ്‌വ്യവസ്ഥയിൽ ബ്ലൂബെറി വിള ഒരു പ്രധാന പങ്ക് വഹിക്കുന്നു.
യു.എസ്. സെൻസസ് ബ്യൂറോയുടെ കണക്കുകൾ പ്രകാരം, ആകെ വിസ്തീർണ്ണം 3,258 ചതുരശ്ര മൈൽ (8,440 ചതുരശ്ര കിലോമീറ്റർ) ആയ കൗണ്ടിയുടെ  2,563 ചതുരശ്ര മൈൽ (6,640 ചതുരശ്ര കിലോമീറ്റർ) പ്രദേശം കരഭൂമിയും ബാക്കി 695 ചതുരശ്ര മൈൽ (1,800 ചതുരശ്ര കിലോമീറ്റർ അതായത്  21 ശതമാനം ഭാഗം ജലം ഉൾപ്പെട്ടതുമാണ്.
അടുത്തുള്ള കൗണ്ടികൾ
ഹാൻകോക്ക് കൗണ്ടി - തെക്കുപടിഞ്ഞാറ്
അരൂസ്റ്റൂക്ക് കൗണ്ടി - വടക്കുപടിഞ്ഞാറ്
പെനോബ്‌സ്‌കോട്ട് കൗണ്ടി - വടക്കുപടിഞ്ഞാറ്
യോർക്ക് കൗണ്ടി, ന്യൂ ബ്രൺസ്വിക്ക് , കാനഡ - വടക്കുകിഴക്ക്
ഷാർലറ്റ് കൗണ്ടി, ന്യൂ ബ്രൺസ്വിക്ക്, കാനഡ - കിഴക്ക് ദേശീയ സംരക്ഷിത പ്രദേശങ്ങൾ
ക്രോസ് ഐലൻഡ് ദേശീയ വന്യജീവി സങ്കേതം
മൂസ്‌ഹോൺ ദേശീയ വന്യജീവി സങ്കേതം
പെറ്റിറ്റ് മനാൻ ദേശീയ വന്യജീവി സങ്കേതം
സെന്റ് ക്രോയിക്സ് ഐലൻഡ് ഇന്റർനാഷണൽ ഹിസ്റ്റോറിക് സൈറ്റ് അവലംബം ↑ ↑ ↑ ↑
വാഷിംഗ്ടൺ കൗണ്ടി, ന്യൂയോർക്ക്
വാഷിംഗ്ടൺ കൗണ്ടി , അമേരിക്കൻ ഐക്യനാടുകളിലെ ന്യൂയോർക്ക് സംസ്ഥാനത്തെ ഒരു കൗണ്ടിയാണ്.
2020 ലെ യു.എസ്. സെൻസസ് പ്രകാരമുള്ള ഈ കൗണ്ടിയിലെ ജനസംഖ്യ 61,302 ആയിരുന്നു.
ഫോർട്ട് എഡ്വേർഡ് നഗരമാണ് കൗണ്ടി സീറ്റ്.
മുൻ യു.എസ്. പ്രസിഡന്റ് ജോർജ്ജ് വാഷിംഗ്ടണിന്റെ പേരിലാണ് ഈ കൗണ്ടി അറിയപ്പെടുന്നത്.
ഗ്ലെൻ ഫാൾസ് NY മെട്രോപൊളിറ്റൻ സ്റ്റാറ്റിസ്റ്റിക്കൽ പ്രദേശത്തിൻറെ ഭാഗമായ വാഷിംഗ്ടൺ കൗണ്ടി, അൽബാനി-ഷെനെക്റ്റഡി, NY കമ്പൈൻഡ് സ്റ്റാറ്റിസ്റ്റിക്കൽ പ്രദേശത്തും ഉൾപ്പെടുന്നു.
വാവർ ഇംഗ്ലീഷ് വിലാസം https://ml.wikipedia.org/wiki/Vavar ഈ ലേഖനം/വിഭാഗം സന്തുലിതമല്ലെന്നു സംശയിക്കപ്പെടുന്നു .
എരുമേലിയിലെ അയ്യപ്പക്ഷേത്രവും വാവർ പള്ളിയും
[[Image:Vavar masjid sabarimala.jpg| അംഗരക്ഷകനും ഉറ്റമിത്രവുമായിരുന്ന ഒരു മുസ്ലിം യോദ്ധാവായിരുന്നു വാവർ .
വാവർ സ്വാമി എന്നും അറിയപ്പെടുന്നു.
വാവരെക്കുറിച്ചും അയ്യപ്പനെക്കുറിച്ചും കൂടുതൽ വിവരങ്ങൾ ലഭ്യമാകുന്നത് വാമൊഴിയായി പ്രചരിച്ച ശാസ്താംപാട്ടുകളിൽ നിന്നും ശ്രീഭൂതനാഥോപാഖ്യാനം എന്ന സംസ്കൃതഗ്രന്ഥത്തിൽ നിന്നുമാണ്.
ശാസ്താം‌പാട്ടുകളിൽ അയ്യപ്പന്റെ ഉറ്റ മിത്രമായാണ് വാവർ പ്രത്യക്ഷപ്പെടുന്നത്.
എന്നാൽ ശ്രീഭൂതനഥോപാഖ്യാനത്തിൽ വാപരൻ എന്ന പേരിൽ അയ്യപ്പന്റെ അംഗരക്ഷകനായി വാവർ ചിത്രീകരിക്കപ്പെട്ടിരിക്കുന്നു.
ഇവർ രണ്ടും രണ്ടുപേരാണെന്നും വാദമുണ്ട്.
കേരളത്തിന്റെ മതസൗഹാർദ്ദ ഭൂപടത്തിൽ വലിയ സ്ഥാനമാണു വാവർക്കും അയ്യപ്പനുമുള്ളത്.
വാവർ ശാസ്താം പാട്ടുകളിൽ
വാവാർ ഒരു കടൽക്കൊള്ളക്കാരനായിരുന്നതായി ചില പാട്ടുകളിൽ പരാമർശിച്ചിട്ടുണ്ട്.
പക്ഷേ അദ്ദേഹം അതി ദയാലുവും നല്ല മനസ്സിനുടമയുമായിരുന്നു എന്നും പറയപ്പെടുന്നു.
പന്തളം രാജാവിന് അവകാശമുണ്ടായിരുന്ന ആലപ്പുഴ ജില്ലയിലെ ചില തീര പ്രദേശങ്ങളിൽ കടൽ വഴി കച്ചവടം നടത്തുന്നതിന് രാജാവിന് കപ്പം കൊടുക്കണമായിരുന്നു.
എന്നാൽ അറബി നാടുകളിൽ നിന്നും വന്ന ചിലർ കപ്പം നൽകാൻ വിസമ്മതിച്ചു.
വാവർ ആയിരുന്നു അതിൽ പ്രമുഖൻ.
പന്തളം രാജാവിന്റെ അനുമതിയോടെ വാവരെ എതിരിടാൻ ചെന്ന അയ്യപ്പൻ വാവരെ പരാജയപ്പെടുത്തി.
അയ്യപ്പന്റെ ദൈവികത്വം തിരിച്ചറിഞ്ഞ വാവർ സന്തതസഹചാരിയായി അയ്യപ്പനൊപ്പം കൂടുകയായിരുന്നു എന്ന് ചില അയ്യപ്പൻ പാട്ടുകളിൽ കാണുന്നു.
അയ്യപ്പനോട് യുദ്ധം ചെയ്ത് സന്ധിവഴങ്ങിയ ശേഷം വിശ്വസ്ത സുഹൃത്തായി മാറിയ വാവരെയാണ് ശാസ്താം പാട്ടുകളിൽ കാണാൻ കഴിയുന്നത്.
അയ്യപ്പൻ കുതിരപ്പുറത്തേറിയും വാവർ ആനപ്പുറത്തേറിയുമാണ് യുദ്ധം ചെയ്തതെന്ന് പാട്ടുകളിൽ പറയുന്നുണ്ട്.
ഇവർ തുല്യ ശക്തികളായിരുന്നുവെന്നും വിജയ പരാജയങ്ങൾ നിർണയിക്കാനാവാതെ വന്നപ്പോൾ സന്ധിചെയ്യുകയായിരുന്നുവെന്നും ചില പരാമർശങ്ങൾ കാണാം.
കപ്പലോട്ടക്കാരനായ വാവർ കപ്പം തരാത്തതിൽ പ്രകോപിതനായ അയ്യപ്പൻ വാവരുടെ കപ്പലിന്റെ പായ്മരങ്ങൾ ഒടിച്ചു കളഞ്ഞുവെന്നും ഭയപ്പെട്ട വാവർ തന്റെ കൈവളയൂരി കപ്പം നൽകിയെന്നും ചില ശാസ്താം പാട്ടുകളിൽ കാണുന്നു.
അയ്യപ്പൻ വിളക്കിന് വാവരങ്കം എന്ന ശാസ്താം പാട്ട് പാടി അവതരിപ്പിക്കാറുണ്ട്.
ഇത് അയ്യപ്പനും വാവരും തമ്മിലുള്ള യുദ്ധത്തിന്റെ നാടകാവിഷ്ക്കാരമാണ്.
ഇതിൽ വാവരുടെ വേഷം ലുങ്കി, പച്ചത്തൊപ്പി, ബെൽറ്റ് എന്നിവയാണ് വാവർ ശ്രീഭൂതനാഥോപാഖ്യാനത്തിൽ
അയ്യപ്പനെക്കുറിച്ച് പരാമർശമുള്ള കിളിപ്പാട്ടു രീതിയിൽ രചിക്കപ്പെട്ട ഒരു പുരാതന കാവ്യമാണ് ശ്രീഭൂതനാഥോപാഖ്യാനം.
കല്ലറയ്ക്കൽ കൃഷ്ണൻ കർത്താവാണ് ഈ ഗ്രന്ഥം രചിച്ചത്.
എന്നാൽ ഇത് അയ്യപ്പകഥയുടെ മൂലകൃതിയല്ലെന്നും അത് സംസ്കൃതത്തിലാണെന്നും ഒരു വാദമുണ്ട്.
ഇതിൽ വാപരൻ എന്ന പേരിൽ അയ്യപ്പന്റെ അംഗരക്ഷകനായാണ് വാവർ ചിത്രീകരിക്കപ്പെട്ടിരിക്കുന്നത്.
മഹിഷീനിഗ്രഹം കഴിഞ്ഞ് പന്തളത്തേക്കു തിരിച്ചു പോവുകയായിരുന്ന അയ്യപ്പൻ തന്റെ സംഘാംഗമായ വാപരനെ വിളിച്ച് ആ വഴി കടന്നു പോകുന്നവർക്ക് ദുഷ്ടമൃഗങ്ങളുടെ ശല്യമുണ്ടാകാതെ നോക്കാൻ നിർദ്ദേശിച്ചു.
തന്റെ അവതാരോദ്ദേശ്യം നിറവേറ്റിയ അയ്യപ്പന് ക്ഷേത്രം നിർമ്മിച്ചുനൽകിയ പന്തളത്തു രാജാവ് വാപരന് എരുമേലിയിൽ ഒരു ക്ഷേത്രം നിർമ്മിച്ചുകൊടുത്തതായി ശ്രീ ഭൂതനാഥോപാഖ്യാനത്തിൽ പരാമർശമുണ്ട്.
കൂടാതെ ശബരിമലയിൽ അയ്യപ്പക്ഷേത്രത്തിനു സമീപവും ഒരു വാവർ ക്ഷേത്രം പണി കഴിപ്പിച്ചു.
ചരിത്രത്തിലെ വാവർ
വാവരെക്കുറിച്ച് എഴുതപ്പെട്ട ചില ചരിത്ര രേഖകൾ ലഭ്യമാണ്.
കൈവാക്കി വിദുറ്റിയ എന്ന അറബി ഗ്രന്ഥം വാവർ പൂജയുടെ വിശുദ്ധഗ്രന്ഥമാണ്.
എന്നാൽ ഈ പുസ്തകത്തെക്കുറിച്ച് കൂടുതൽ വിവരങ്ങൽ ലഭ്യമല്ല.
ബാവരു മാഹത്മ്യം എന്ന ഗ്രന്ഥത്തിൽ മക്കം പുരയിൽ ഇസ്മയിൽ ഗോത്രത്തിൽ പാത്തുമ്മായുടെ മകനാണ് വാവർ എന്നു പറയുന്നുണ്ട്.
[ അവലംബം ആവശ്യമാണ് ] വാവർ തകൃതിത്താൻ തോട്ടത്തിലാണ് ജനിച്ചതെന്നും അദ്ദേഹത്തിനു ബാദുദ്ദീൻ, സിന്താർസോ, മദ്ദാർസോ, ബോബർ, ഹാലിയാർ എന്നിങ്ങനെ മറ്റു പേരുകൾ ഉണ്ടായിരുന്നതായും പറയുന്നു.
തകൃതിത്താൻ എന്നത് തുർക്കിസ്താന്റെ തത് സമമാണെന്നും വാവർ എന്നത് മുഗൾ ചക്രവർത്തിയായിരുന്ന ബാബർ ആണെന്നും ചിലർ സംശയിക്കുന്നുണ്ട്.
[ അവലംബം ആവശ്യമാണ് ] പക്ഷേ കാല ഗണന പരിശോധിക്കുമ്പോൾ ഇതു തെറ്റാണെന്നു കരുതേണ്ടി വരുമെന്നു ചിലർ പറയുന്നു.
കാരണം,മുഗൾ ചക്രവർത്തിയായിരുന്ന ബാബർ 1483-1530 കാലഘട്ടത്തിലാണ് ജീവിച്ചിരുന്നത്.
എന്നാൽ അയ്യപ്പ കഥകൾക്കു ഇതിലും അല്പം കൂടി പഴക്കം അവകാശപ്പെടാനുണ്ട്.
വാവർ അയ്യപ്പനുമായി ചങ്ങാത്തത്തിലായതിന്റെ ഉദ്ദേശ്യം കച്ചവടലാഭമായിരുന്നു എന്നും ഒരു വാദമുണ്ട്.
കേരളത്തിൽ സുലഭമായിരുന്ന കുരുമുളക് വാവർ അറബി നാടുകളിലേക്കു കയറ്റി അയച്ചിരുന്നു.
വാവർ പള്ളിയിലെ വഴിപാട് കുരുമുളകാണെന്നതാണ് ഈ വാദത്തിനടിസ്ഥാനം.
വാവർ അറബി നാട്ടിൽ നിന്നും നേരിട്ടെത്തിയതല്ലെന്ന് ഒരു വാദമുണ്ട്.
പന്തളം രാജവംശത്തെപ്പോലെ വാവർ കുടുംബവും തമിഴ്നാട്ടിൽ നിന്നാണ് കേരളത്തിലെത്തിയത്.
പുന്നക്കോട്, ചില്ലനായ്ക്കപ്പെട്ടി, എന്നീ ഗ്രാമങ്ങളുടെ കിഴക്കുള്ള അവിരാംകോവിലിൽ നിന്നാണ് വാവരുടെ പിൻ തലമുറക്കാർ കേരളത്തിലെത്തിയത്.
കലിവർഷം 4441 ൽ കാഞ്ഞിരപ്പള്ളിയിലെ പിച്ചകപ്പള്ളിമേട്ടിലെ പള്ളിവീട്ടിൽ ഇവർ താമസം തുടങ്ങി.
[ അവലംബം ആവശ്യമാണ് ] കൊല്ലവർഷം 915 നു ശേഷം (എ ഡി 1740) ഇവർ മല്ലപ്പള്ളിയിലെ വായ്പൂരേക്കു താമസം മാറ്റി.
കൊല്ലവർഷം 968 ൽ ശിങ്കാരമഹമ്മദുവിന്റെ പേർക്ക് പന്തളം പുലിക്കാട്ട് കണ്ഠൻ കേരളൻ നൽകിയ പട്ടത്തിൽ ചില അവകാശങ്ങൾ വാവാർ കുടുംബത്തിനു പതിച്ചു നൽകിയിട്ടുണ്ട്.
[ അവലംബം ആവശ്യമാണ് ] വാവർ ആയുർവേദ ഭിഷഗ്വരനായിരുന്നുവെന്ന് ഇതിൽ പരാമർശമുണ്ട്.
വാവരുടെ ഇന്നത്തെ തലമുറ പരമ്പരാഗതമായി ലഭിച്ച അറബി യുനാനി ചികിൽസാരംഗത്ത് പ്രവർത്തിക്കുന്നുണ്ടെന്നത് ഇതിനൊരു ദൃഷ്ടാന്തമാണ്.
വാവർ പള്ളികൾ നൈനാർ ജുമാ മസ്ജിദ്
എരുമേലിയിലെ വാവർ പള്ളി പന്തളത്തുരാജാവ് പണികഴിപ്പിച്ചുകൊടുത്തതാണെന്നാണ് പരമ്പരാഗതമായി വിശ്വസിച്ചു പോരുന്നത്.
മുസ്ലിങ്ങളും ഹിന്ദുക്കളും ഒരുപോലെ ആരാധന നടത്തുന്ന ലോകത്തിലെ ഒരേയൊരാരാധനാലയം ഒരു പക്ഷേ ഇതു മാത്രമായിരിക്കാം.
കുരുമുളകാണ് ഇവിടുത്തെ പ്രധാന വഴിപാട്.
വാവർ നട, ശബരിമല
വായ്പൂരെ വാവർ കുടുംബത്തിന്റെ കീഴിലാണ് ശബരിമലയിലെ വാവർനട പ്രവർത്തിക്കുന്നത്.
വാവർ കുടുംബത്തിലെ അംഗങ്ങൾ ഇവിടെ പരികർമികളായി എത്തുന്നു.
ചിത്രശാല വാവര് പള്ളി, എരുമേലി ഇതും കാണുക അയ്യപ്പൻ ശബരിമല ധർമ്മശാസ്താക്ഷേത്രം വാവർ‌പള്ളി അവലംബം മാതൃഭൂമി ഹരിവരാസനം സ്പെഷ്യൽ പേജ് വാവരും കടുത്തയും Archived 2011-11-11 at the Wayback Machine .
വാവർ‌പള്ളി ഇംഗ്ലീഷ് വിലാസം https://ml.wikipedia.org/wiki/Vavar_Mosque ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
വാവർ പള്ളിയും എരുമേലി ശ്രീധർമ്മ ശാസ്താക്ഷേത്രവും
കോട്ടയം ജില്ലയിലെ എരുമേലിയിൽ സ്ഥിതി ചെയ്യുന്ന ഒരു മുസ്ലീം ആരാധനാലയമാണ് വാവർ‌പള്ളി .
കോട്ടയം നഗരത്തിൽ നിന്നും 53 കിലോമീറ്റർ അകലെയായിട്ടാണ് വാവർ പള്ളി സ്ഥിതി ചെയ്യുന്നത്.
നൈനാർ പള്ളി എന്നും ഇതിന് പേരുണ്ട്.
ശ്രീ അയ്യപ്പന്റെ സ്വാമിയുടെ സുഹൃത്തായിരുന്നു വാവര് .
മത സാഹോദര്യത്തിന്റെ പ്രതീകമായി  ഇവിടെ ക്ഷേത്ര ദർശനം പോലെ തന്നെ പവിത്രമാണ് വാവര് പള്ളി ദർശനവും.
ജാതി മതഭേദമന്യേ ആഘോഷങ്ങൾക്ക് ഇവിടുത്തെ ജനങ്ങൾ ഒത്തുകൂടുന്നു.
ഹരിഹര പുത്രനായ ശ്രീ മണികണ്ഠൻ അമ്മയുടെ രോഗം മാറ്റുവാൻ പുലിപ്പാൽ അന്വേഷിച്ചു ഇറങ്ങുകയും കാട്ടിലൂടെ നടന്നു എരുമേലിയിൽ എത്തുകയും അവിടെ വച്ച് തന്റെ അവതര ലകഷ്യമായ മഹിഷിയെ വധിക്കുകയും  ചെയ്തു എന്നാണ് ഐതിഹ്യം.
അയ്യപ്പൻ മഹിഷിയെ വധിച്ചതിന്റെ സ്മരണ പുതുക്കിയാണ് പേട്ടതുള്ളൽ എന്ന് ഐതിഹ്യം.
എരുമേലി പേട്ട ക്ഷേത്രത്തിൽ നിന്നും പേട്ട ശാസ്താവിനെ തൊഴുതു  അവിടെനിന്നും  പേട്ടതുള്ളി വാവര് പള്ളിയിൽ എത്തി പ്രദക്ഷിണം വച്ച് വാവര് സ്വാമിയുടെ പ്രധിനിധിയിൽ നിന്നും പ്രസാദവും വാങ്ങി അവിടെ നിന്ന് പേട്ട തുള്ളി വലിയമ്പലത്തിൽ എത്തി പ്രദക്ഷിണം വച്ച് വഴിപാടുകൾ നടത്തിയതിനു ശേഷമേ പേട്ടതുള്ളൽ പൂർണമാകുന്നുള്ളു.
വാവർ മസ്ജിദി വാവര് പള്ളി, എരുമേലി
വാഷിം ജില്ല
ഇന്ത്യയിലെ മഹാരാഷ്ട്ര സംസ്ഥാനത്തെ ഒരു ജില്ലയാണ് വാഷിം ജില്ല (മറാഠി ഉച്ചാരണം: [ʋaːʃim]) .
വാഷിമിലാണ് ആസ്ഥാനം.
ജില്ലയുടെ വിസ്തീർണ്ണം 5,150 km2 (1,990 ചതുരശ്ര മൈൽ) ആണ് .
വിദർഭയുടെ പടിഞ്ഞാറൻ മേഖലയിലാണ് വാഷിം ജില്ല സ്ഥിതി ചെയ്യുന്നത് (20.1390° N, 77.1025° E).
വടക്ക് അകോല , വടക്ക്-കിഴക്ക് അമരാവതി , തെക്ക് ഹിംഗോലി , പടിഞ്ഞാറ് ബുൽധാന , കിഴക്ക് യവത്മാൽ എന്നീ ജില്ലകൾ വാഷിം ജില്ലയുമായി അതിർത്തി പങ്കിടുന്നു.
ഈ ജില്ലയിലെ പ്രധാന നദിയാണ് പെൻഗംഗ.
വാവെയ് ഇംഗ്ലീഷ് വിലാസം https://ml.wikipedia.org/wiki/Huawei
ചൈനയിലെ ഷെഞ്ജെൻ ആസ്ഥാനമായി പ്രവർത്തിക്കുന്ന ഒരു ബഹുരാഷ്ട്ര ടെലികമ്മ്യൂണിക്കേഷൻ ഉപകരണ നിർമ്മാതാക്കളാണ് വാവെയ് ( ഹുവാവി , ഹുവാവെ , ഹ്വാവെ എന്നിങ്ങനെയും ഉച്ചരിക്കപ്പെടാറൂണ്ട്) ടെക്നോളജീസ് കമ്പനി ലിമിറ്റഡ്.
2012 -ൽ എറിക്സ്സൺ എന്ന സ്വീഡിഷ് കമ്പനിയെ പുറകിലാക്കിയ വാവെയ്, നിലവിൽ  ലോകത്തിലെ ഏറ്റവും വലിയ ടെലികമ്മ്യൂണിക്കേഷൻ ഉപകരണ നിർമ്മാതാക്കളാണ്.
ലോകത്തിന്റെ പലഭാഗങ്ങളിലായി ഗവേഷണത്തിനും വികസനത്തിനുമായി 21 കേന്ദ്രങ്ങളുള്ള വാവെയ് ടെക്നോളജീസ് 500 കോടി ഡോളറാണ് ഗവേഷണങ്ങൾക്കായി നിക്ഷേപിച്ചത്.
അമേരിക്ക, കാനഡ, യുകെ, പാകിസ്താൻ, ഇന്ത്യ, ജർമ്മനി, ഫ്രാൻസ്, ബെൽജിയം, റഷ്യ, തുർക്കി, സ്വീഡൻ, അയർലണ്ട് എന്നീ രാജ്യങ്ങൾ കമ്പനിക്ക് സ്വന്തമായ റിസർച്ച് സെന്ററുകളൂണ്ട്.
ഇന്ത്യയിലെ റിസ്ർച്ച് സെന്റെർ ബഗളുരുവിലാണ് പ്രവർത്തിക്കുന്നത്.
ഇന്ന്, 140 -ൽ അധികം രാജ്യങ്ങളിലായി സേവന മേഖലയുള്ള വാവെയ് ടെക്നോളജീസ് കമ്പനി ലിമിറ്റഡ് ലോകത്തിലെ എറ്റവും വലിയ ടെലികോം ഓപ്പറേറ്റർമാരുടെ പട്ടികയിലുള്ള 45 കമ്പനികളുമായി ചേർന്നു പ്രവർത്തിക്കുന്നു.
മൊബൈൽ ഫോണുകൾ, മൊബൈൽ ടവർ ഉപകരണങ്ങൾ, ഇന്റെർ നെറ്റ് കണക്റ്റിവിറ്റി ഉപകരണങ്ങൾ മുതലായവയുടെ നിർമ്മാണമാണ് മുഖ്യമായും ഹുവാവെ നടത്തുന്നത്.
ലോകത്തെ ഒട്ടുമിക്ക മൊബൈൽ സേവനധാതാക്കളും ഇവരുടെ ഉത്പന്നങ്ങൾ ഉപയോഗിക്കുകയോ വിൽക്കുകയോ ചെയ്യുന്നുണ്ട്.
2018-ൽ, ഹുവായ് 108.5 ബില്യൺ യുഎസ് ഡോളർ വാർഷിക വരുമാനമാണുണ്ടായിരുന്നത്.
2020 ജൂലൈയിൽ, ലോകമെമ്പാടും ആദ്യമായി ഷിപ്പ് ചെയ്ത ഫോണുകളുടെ എണ്ണത്തിൽ വാവെയ് സാംസങ്ങിനെയും ആപ്പിളിനെയും മറികടന്നു.
കോവിഡ്-19 പാൻഡെമിക്കിന്റെ ആഘാതം കാരണം 2020-ന്റെ രണ്ടാം പാദത്തിൽ സാംസങ്ങിന്റെ ആഗോള വിൽപ്പനയിലുണ്ടായ ഇടിവാണ് ഇതിന് പ്രധാന കാരണം.
2021-ൽ, ഇയു(EU) ജോയിന്റ് റിസർച്ച് സെന്റർ (JRC) അതിന്റെ ഇയു ഇൻഡസ്ട്രിയൽ ആർ ഡി(R D) ഇൻവെസ്റ്റ്‌മെന്റ് സ്‌കോർബോർഡിൽ ലോകത്തിലെ ഏറ്റവും വലിയ രണ്ടാമത്തെ ആർ ഡി നിക്ഷേപകനായി വാവെയ് റാങ്ക് ചെയ്യപ്പെട്ടു, കൂടാതെ ഫെയർവ്യൂ റിസർച്ചേഴ്സിന്റെ(Fairview Research's) ഐഎഫ്ഐ(IFI) ക്ലെയിം പേറ്റന്റ് സേവനങ്ങൾ നൽകുന്ന റിപ്പോർട്ട് പ്രകാരം യുഎസ് പേറ്റന്റുകൾ എടുക്കുന്നതിൽ ലോകത്തിലെ അഞ്ചാം സ്ഥാനവും നേടി.
1987 -ൽ ചൈനയിലെ പീപ്പിൾ ലിബറേഷൻ ആർമിയിനിന്നും വിരമിച്ച   റെൻ സെങ്ങ്ഫായ് എന്ന ഉദ്യോഗസ്ഥൻ മുൻകയ്യെടുത്ത് രൂപീകരിച്ച ഈ കമ്പനി പൂർണ്ണമായും ജീവനക്കാരുടെ ഉടമസ്ഥതയിൽ പ്രവർത്തിക്കുന്നതാണ്.
പീപ്പിൾ ലിബറേഷൻ ആർമിയുമായുള്ള കമ്പനിയുടെ ഈ ബന്ധം പല വിമർശനങ്ങൾക്കും കാരണമായിട്ടുണ്ട്.
5G വയർലെസ് നെറ്റ്‌വർക്കുകൾ വികസിപ്പിച്ചതോടെ, വാവെയ് അല്ലെങ്കിൽ ഇസഡ്ടിഇ (ZTE) പോലുള്ള മറ്റ് ചൈനീസ് ടെലികമ്മ്യൂണിക്കേഷൻ കമ്പനികളുമായി ഒരു തരത്തിലുള്ള ബിസിനസ്സും ചെയ്യരുതെന്ന് യു.എസിൽ നിന്നും അതിന്റെ സഖ്യകക്ഷികളിൽ നിന്നും കോളുകൾ വന്നിട്ടുണ്ട്.
വാവെയ് തങ്ങളുടെ ഉൽപ്പന്നങ്ങൾക്ക് മറ്റേതൊരു വെണ്ടർമാരേക്കാളും "വലിയ സൈബർ സുരക്ഷാ അപകടമൊന്നുമില്ല" എന്ന് വാദിക്കുകയും യു.എസ് ചാരവൃത്തിക്ക് തെളിവില്ലെന്ന് അവകാശപ്പെടുകയും ചെയ്യുന്നു.
എന്നിരുന്നാലും, പീപ്പിൾസ് റിപ്പബ്ലിക് ഓഫ് ചൈനയുടെ 2014-ലെ കൗണ്ടർ-എസ്പൈനേജ് നിയമവും 2017 ലെ നാഷണൽ ഇന്റലിജൻസ് ലോ ഓഫ് പീപ്പിൾസ് റിപ്പബ്ലിക് ഓഫ് ചൈന വാവെയെയും മറ്റ് കമ്പനികളെയും പ്രേരിപ്പിക്കുന്ന ദൂരവ്യാപകമായ നിയമങ്ങളാണെന്ന് വിദഗ്ധർ ചൂണ്ടിക്കാട്ടുന്നു.
മുൻ സ്റ്റാഫ് പറയുന്നതനുസരിച്ച്, "ജീവനക്കാർ പലപ്പോഴും കമ്പനിയിൽ രഹസ്യാന്വേഷണ ഉദ്യോഗസ്ഥരുമായി പ്രവർത്തിക്കുന്നു എന്നത് രഹസ്യമല്ല", 25,000 ഹുവായ് ജീവനക്കാർ മുമ്പ് സ്റ്റേറ്റ് സെക്യൂരിറ്റി മന്ത്രാലയത്തിലോ പീപ്പിൾസ് ലിബറേഷൻ ആർമിയിലോ സേവനമനുഷ്ഠിച്ചിരുന്നു.
വെസ്റ്റേൺ ഇന്റലിജൻസ് ടെലികോം നെറ്റ്‌വർക്കുകളിൽ നടന്ന നിരവധി ഹാക്കിങ്ങുകളിൽ വാവെയെ ഉൾപ്പെടുത്തിയിട്ടുണ്ട്, അതേസമയം നോർട്ടൽ, സിസ്‌കോ സിസ്റ്റംസ് പോലുള്ള നിരവധി എതിരാളികളായ ടെലികോം നിർമ്മാതാക്കൾ നടത്തിയ വ്യാവസായിക ചാരപ്രവർത്തനം മൂലം വാവെയെ തിരികെ കൊണ്ടുവന്നു.
ഉത്പന്നങ്ങൾ ഡോങ്കിളുകൾ സ്മാർട്ട്ഫോണുകൾ ടാബ്ലറ്റ് കംമ്പ്യൂട്ടറുകൾ റൗട്ടറുകൾ ടവർ പാനലുകൾ അവലംബം പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ്
വരയൻ മൊറെ മലിഞ്ഞീൽ ഇംഗ്ലീഷ് വിലാസം https://ml.wikipedia.org/wiki/Gymnothorax_rueppelliae
കടൽ വാസിയായ ഒരു മൽസ്യമാണ് വരയൻ മൊറെ മലിഞ്ഞീൽ അഥവാ Banded Moray (Rupell’s Moray) .
( ശാസ്ത്രീയനാമം : Gymnothorax  rueppelliae ) .
കാഴ്ചയിൽ
മങ്ങിയ ചാരം കലർന്ന തവിട്ടു നിറമാണ് ഇവയ്ക്ക് .
ശരീരത്തിൽ 16 മുതൽ 20 വരെ ഇരുണ്ട വളയങ്ങൾ കാണാം , തലയുടെ മുകൾ ഭാഗം മഞ്ഞനിറമാണ് .
ആരൽ വിഭാഗത്തിൽ പെട്ട മൽസ്യമാണ് ഇവ.
അവലംബം പുറത്തേക്കുള്ള കണ്ണികൾ http://www.marinespecies.org/aphia.php?p=taxdetails id=217477 http://indiabiodiversity.org/species/show/266865 https://www.kahaku.go.jp/research/db/zoology/Fishes_of_Andaman_Sea/contents/muraenidae/10.html ഇതും കാണുക
വരയൻ പരപ്പൻ ഇംഗ്ലീഷ് വിലാസം https://ml.wikipedia.org/wiki/Chestnut_Angle
ഒരു തുള്ളൻ ചിത്രശലഭമാണ് വരയൻ പരപ്പൻ ( ഇംഗ്ലീഷ് : Chestnut Angle ).
Odontoptilum angulata എന്ന ശാസ്ത്രീയ നാമത്തിൽ അറിയപ്പെടുന്നു.
and southeast Asia .
അരുണാചൽ പ്രദേശ് , കേരളം , മഹാരാഷ്ട്ര , മേഘാലയ , പശ്ചിമ ബംഗാൾ എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്.
ജനുവരി-മേയ് , ജൂലൈ   മാസങ്ങളിലാണ് ഇവയെ കാണാറുള്ളത് .
ഊർപ്പണം ചെടിയാണ് ഇതിന്റെ ലാർവാ ഭക്ഷ്യ സസ്യം അവലംബം പുറം കണ്ണികൾ Odontoptilum angulata എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വരയൻ മണലൂതി
broad-billed sandpiper, തൃശൂർ ജില്ലയിൽ ചാവക്കാട് നിന്നും
വർരയൻമണലൂതിയ്ക്ക് broad-billed sandpiper എന്നു പേരുണ്ട്.
ശാശ്ത്രീയ നാമം Limicola falcinellus എന്നാണ്.
ദേശാടാന പക്ഷിയാണ്.
ഡൻലിൻല്പം ചെറുതാണ്.
കൂടുതൽ നീണ്ട വളവില്ലാത്ത കൊക്കും,ചെറിയ കാലുകളുമാണുള്ളത്.
ദേശാടാന കാലത്ത്മങ്ങിയ ചാര നിറം മുകളിലും വെളുപ്പ് അടിയിലും.
വെള്ള വിതരണം മുട്ട, Museum Wiesbadenലെ ശേഖരം
ദേശാടാന കാലത്ത് ആഫ്രിക്ക , തെക്ക്, തെക്കു കിഴക്കൻ ഏഷ്യ , ആസ്ത്രേലേഷ്യഎന്നിവിടങ്ങളിൽ എത്തുന്നു.
ആർട്ടിക്കിനോട് അടുത്തുള്ള ഉത്തര യൂറോപ്പ് , സൈബീരിയഎന്നിവിടങ്ങളിൽ പ്രജനനം നടത്തുന്നു.
പുവൻ ഇണയെ ആകർഷിക്കാൻ വായുവിൽ അഭ്യാസങ്ങൾ കാണിക്കാറുണ്ട്.
നിലത്തുണ്ടാക്കുന്ന കൂട്ടിൽ 4 മുട്ടകൾ ഇടും.
തീരങ്ങളിലെ ചെളിയിലും ചതുപ്പിലും കാണുന്ന ഇരകളെ ഭക്ഷിക്കുന്നു.
പ്രാണികളും ചെറിയ അകശേരുകികളുമാണ് ഭക്ഷണം.
വരയൻ നീലാംബരി ഇംഗ്ലീഷ് വിലാസം https://ml.wikipedia.org/wiki/Branded_Royal
ഒരു നീലി ചിത്രശലഭമാണ് വരയൻ നീലാംബരി ‌ ( ഇംഗ്ലീഷ് : Branded Royal ).
Tajuria melastigma എന്ന ശാസ്ത്രീയ നാമത്തിൽ അറിയപ്പെടുന്നു.
കർണാടക സംസ്ഥാനത്ത് നിന്നും ഇവയെ കണ്ടെത്തിയിട്ടുണ്ട്.
നവംബർ‍ മാസങ്ങളിലാണ് ഇവയെ കാണാറുള്ളത് .
അവലംബം പുറം കണ്ണികൾ Tajuria melastigma എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വരയൻ പഞ്ചനേത്രി ഇംഗ്ലീഷ് വിലാസം https://ml.wikipedia.org/wiki/Striated_Five-ring
ദക്ഷിണ ഭാരതത്തിൽ  കാണപ്പെടുന്ന ഒരു അപൂർവ്വയിനം ചിത്രശലഭമാണ് വരയൻ പഞ്ചനേത്രി (Striated Five-ring).
ശാസ്ത്രനാമം : Ypthima striata .
1888ല് ജി.എഫ് ഹാമ്പ്സൺ എന്ന ബ്രിട്ടീഷുകാരൻ നീലഗിരിയിൽ നിന്ന് ഇതിന്റെ ഒരു ആൺശലഭത്തെ ശേഖരിച്ചതായി രേഖപ്പെടുത്തിയിട്ടുണ്ട്.
ശേഷം ഇരുപതാംനൂറ്റാണ്ടിന്റെ ആദ്യവർഷങ്ങളിലും ഇതിനെ ശലഭനിരീക്ഷകർ റിപ്പോർട്ട് ചെയ്തിട്ടുണ്ട്.
2012ൽ നെയ്യാർ വന്യജീവിസങ്കേതത്തിൽ നിന്നാണ് വർഷങ്ങൾക്ക് ശേഷം പിന്നെ ഈ ശലഭത്തെ തിരിച്ചറിയുന്നത്.
ശലഭനിരീക്ഷകനായ ഡോ. കുന്തെ നയിച്ചിരുന്ന സംഘത്തിലെ മിലിന്റ് ബകാരെ എന്ന ശലഭനിരീക്ഷകനാണ് ഇത് ക്യാമറയിൽ പകർത്തി പ്രസിദ്ധീകരിച്ചത്.
2011 ൽ സി. സുഷാന്ത് തമിഴ്നാട്ടിലെ മുണ്ടൻതുറ കടുവാ സങ്കേതത്തിൽ നിന്ന് ഇതിന്റെ ചിത്രമെടുത്തിരുന്നെങ്കിലും പൂമ്പാറ്റയെ തിരിച്ചറിയാൻ കഴിയാഞ്ഞതിനാൽ പ്രസിദ്ധീകരിച്ചിരുന്നില്ല.
നീലഗിരിയിൽ മാത്രമേ കാണൂ എന്നു കരുതിയിരുന്ന ഈ ശലഭത്തെ പശ്ചിമഘട്ടത്തിലെ മറ്റിടങ്ങളിലും കണ്ടേയ്ക്കാമെന്ന നിരീക്ഷണങ്ങൾ പശ്ചിമഘട്ട ശലഭനിരീക്ഷണ ചരിത്രത്തിലെ പ്രധാനപ്പെട്ടതാണ്.
ആദ്യകാലങ്ങളിൽ പശ്ചിമഘട്ടം പ്രദേശങ്ങളിൽ മാത്രം കണ്ടുവരുന്നു എന്ന് വിശ്വസിച്ചിരുന്ന ഇവയെ ബാംഗ്ലൂർ നഗരത്തിൻറെ പ്രാന്തപ്രദേശങ്ങളിൽ ഉള്ള വരണ്ട പാറകുന്നുകളിലും കണ്ടെത്തിയിട്ടുണ്ട്.
ഇലപൊഴിയും കാടുകളും പുൽമേടുകളുമാണ് ഇതിന്റെ ഇഷ്ട താവളങ്ങൾ.
നനഞ്ഞ മണ്ണിൽ ഇരുന്ന് ലവണം ഉണ്ണുന്ന ശീലമുണ്ട്.
വരയൻ പഞ്ചനേത്രിയുടെ ചിറകുപുറത്തിനു ഇരുണ്ട നിറമാണ്.
മുൻചിറകിനുപുറത്ത് മഞ്ഞ വലയത്തിൽ കറുത്ത പൊട്ടുണ്ട്.
കൺപൊട്ടിനകത്ത് മങ്ങിയ നിറത്തിൽ രണ്ടു പുള്ളിക്കുത്തുകൾ കാണാം.
ചിറകിന്റെ അടിവശത്തിനു വെളുത്ത നിറമാണ്.
വെളുപ്പിൽ തവിട്ടുനിറപ്പട്ടകൾ ഉണ്ട്.
ആണിന്റെ ചിറകിനടിയിലെ പട്ടകൾ മങ്ങിയിരിക്കും.
ചിറകിനടിവശത്തെ കൺപൊട്ടുകളുടെ മഞ്ഞ വലയത്തിന്റെ വീതി കൂടുതലായിരിക്കും.